BASES DO CONCURSO DE MELLORES IDEAS EMPRENDEDORAS OU PROXECTOS EMPRESARIAIS PARA DESENVOLVER NO VIVEIRO DE EMPRESAS DE LALÍN
ADMINISTRACIÓN LOCAL — Provincial — Deputación Provincial (Subvencións e axudas, 23/01/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo pode consultarse na Base de Datos Nacional de Subvencións http://www.pap. minhap. gob. es/bdnstrans/index Poderán concursar os emprendedores ou empresas que vaian comezar a súa actividade económica, que a iniciasen recentemente (24 meses de antigüidade, como máximo) ou aquelas persoas que necesiten un espazo axeitado para analizar e preparar o seu proxecto de empresa e que a vaian constituír nun prazo máximo de tres meses desde a súa instalación nos viveiros. Os participantes deberán reunir os requisitos mínimos sinalados nas bases reguladoras e acreditar a súa capacidade para ser cesionarios dos espazos do viveiro. Apoiar a figura das persoas emprendedoras, promovendo a cultura emprendedora na provincia de Pontevedra a través da adxudicación, durante o prazo dun ano, dun espazo libre (de entre os definidos como nave ou oficina) nas instalacións do viveiro de empresas situado no polígono de Lalín 2000, que son de titularidade provincial, froito dun convenio de colaboración entre a Deputación e a Fundación INCYDE (Instituto Cameral para a Creación e Desenvolvemento da Empresa) e cuxa execución se cofinanciou ao oitenta por cento cunha axuda outorgada polo FEDER, dentro do Eixo 2 do “Programa operativo FEDER Galicia 2007-2013”. As bases do concurso de mellores ideas emprendedoras ou proxectos empresariais para desenvolver no viveiro de empresas de Lalín, da Deputación de Pontevedra, foron aprobadas mediante o acordo núm.4.26229 da Xunta de Goberno da Deputación de Pontevedra, adoptado na sesión do 21 de decembro de 2017, e están publicadas e dispoñibles en www.depo.es e no Boletín Oficial da Provincia de Pontevedra (BOPPO). Para o non previsto nas bases reguladoras resulta de aplicación supletoria a Lei 38/2003, de 17 de novembro, xeral de subvencións; o seu regulamento de desenvolvemento; a Ordenanza xeral de subvencións da Deputación Provincial de Pontevedra; a normativa vixente reguladora do funcionamento do viveiro de empresas de Lalín, en todo o non regulado nestas bases, así como no referido ao uso do espazo cedido ao gañador do concurso; e as restantes normas de dereito administrativo, aplicándose, no seu defecto, as normas de dereito privado. A cesión do espazo de oficina no viveiro de Lalín estímase que terá un custo anual para a Deputación de 1.351,20 €, mentres que o dunha nave oscilará entre os 9.436,66 € e os 10.263,80 €, o que dependerá dos metros cadrados do espazo escollido. Estes custos calcularanse en función do estudo económico que analiza os custos para cubrir os gastos ordinarios de funcionamento, que asumirá a Deputación pola cesión do espazo, en virtude destas bases. O prazo de presentación de solicitudes será de trinta (30) días naturais a partir do día seguinte ao da publicación desta convocatoria no BOPPO. — Solicitudes: os modelos normalizados, cos seus correspondentes anexos, están dispoñibles en www.depo.es e acompañaranse da documentación esixida na base quinta das bases reguladoras — Procedemento de concesión: concorrencia competitiva — Compatibilidade: si — Duración: 1 ano prorrogable Pontevedra, 04/01/2018 A presidenta. Lucian Florin Duart Sami